Magnum (marka)

Magnum — İngiltərə \ Niderland şirkəti olan Unileverə məxsus beynəlxalq dondurma markasıdır. 1989-cu ildə Almaniyada satışa təqdim olunan Belçika brendi, sənayedə ilk dəfə şokoladla tam örtülmüş çubuqlu dondurmanı kütləvi istehlaka uyğunlaşdırmaqla fərqlənmişdir. Bu texnoloji və istehsal yeniliyi Magnum-un qlobal bazarda mövqeyini gücləndirmiş və premium dondurma seqmentində tanınmasına səbəb olmuşdur. Müxtəlif dad çeşidləri ilə təqdim edilən Magnum məhsulları hazırda 80-dən çox ölkədə satışdadır.

 Məhsul çeşidləri 
Magnum dondurmaları müxtəlif dad və ölçülərdə təqdim olunur. Ənənəvi çeşidlərə "Classic", "Almond", "White", "Double Chocolate" və "Mint" daxildir. Bundan əlavə, "Mini" seriyası kiçik ölçülü variantları ilə, "Double" seriyası isə ikili şokolad qatları ilə seçilir. 2018-ci ildən etibarən bitki mənşəli və veqana uyğun versiyalar da istehsal olunmağa başlanmışdır.https://www.peta.org/living/food/vegan-magnum-ice-cream-bars

 Tarixi və inkişafı 
İndi Magnum kimi tanınan ilk dondurma Belçikada Ola laboratoriyası (Baasrode) tərəfindən Belçika şokolad istehsalçısı Callebaut ilə əməkdaşlıqda yaradılmış və hazırlanmışdır. Bu, 1980-ci illərdə Danimarka şirkəti Frisko tərəfindən istehsal olunan Nogger brendinə bənzər premium dondurma idi.

Magnum brendi ilk dəfə 1989-cu ildə Almaniyada "Langnese" (Algida) şirkəti tərəfindən təqdim olunmuşdur. Bu məhsul, çubuqlu dondurma ilə şokolad qatı texnologiyasını birləşdirərək bazarda ilk olaraq fərqlənmişdir. 1990-cı illərdən etibarən Magnum müxtəlif Avropa ölkələrində, daha sonra isə qlobal miqyasda yayılmağa başlamışdır.

 The Magnum Ice Cream Company 
2024-cü ilin mart ayında Unilever, dondurma bölməsini "The Magnum Ice Cream Company" adı altında ayrıca bir müəssisəyə çevirməyi planlaşdırdığını açıqladı.https://edition.cnn.com/2024/03/19/food/unilever-ice-cream-spinoff-ben-jerrys/index.html 2025-ci ilin iyul ayından etibarən şirkət müstəqil fəaliyyətə başlayaraq Amsterdam Fond Birjası, London Fond Birjası və New York Fond Birjasında listinqə çıxarıldı.https://www.foodnavigator.com/Article/2025/07/02/unilever-the-magnum-ice-cream-company-now-tradinghttps://www.marketwatch.com/story/ben-jerrys-maker-set-for-listing-on-three-exchanges-as-unilever-forecasts-slower-start-c5b6956dhttps://www.retaildetail.eu/news/food/unilevers-ice-cream-division-to-be-called-the-magnum-ice-cream-company

 Azərbaycanda Magnum 
Azərbaycanda Magnum məhsulları əsasən iri ticarət şəbəkələri vasitəsilə satışa təqdim olunur. Bu məhsullar "Bravo", "Bazarstore", "Neptun" kimi supermarketlərdə mövcuddur. İdxal əsasən Türkiyə və digər Avropa ölkələrindən həyata keçirilir.

Azərbaycan bazarında Magnumun geniş yayılmış çeşidləri arasında Classic, Almond, White və Mini seriyaları qeyd oluna bilər. Bitki mənşəli və məhdud buraxılışlı məhsullar məhdud dövrlərdə və əsasən paytaxt bölgəsində satışa çıxarılır.

 İşçi hüquqları və sosial məsuliyyət 
2025-ci ildə Unilever, dondurma bölməsinin ayrılmasından sonra işçilərə 3 illik əmək zəmanəti veriləcəyini elan etmişdir.https://www.grocerygazette.co.uk/2025/05/29/unilever-job-guarantee-ice

 İstinadlar 

Kateqoriya:Əlifba sırasına görə şirkətlər
Kateqoriya:Brendlər
Kateqoriya:1989-cu ildə yaranan şirkətlər